OpenLLM-France/wikimedia huggingface dataset:
# Rémi Brague

Rémi Brague (París, 8 de setembre de 1947) és un filòsof i professor universitari francès.
Després de doctorar-se el 1976 amb Pierre Aubenque, s'especialitzà primer en filosofia grega, especialment Plató i Aristòtil, exercint de catedràtic a la Universitat de París I Panthéon-Sorbonne. Més endavant, s'especialitzà en filosofia medieval, matèria que impartí a la Universitat de la Sorbona i des del 2002 fins al 2012 a la càtedra Romano Guardini de la Ludwig-Maximilian Universität de Múnic. També ha estat professor visitant a diversos ateneus europeus i americans, havent rebut nombroses distincions, com el premi Josef Pieper el 2009 i el premi Joseph Ratzinger el 2012. A més d'especialista en l'àmbit de la filosofia grega i medieval, ha publicat també estudis sobre el pensament contemporani.
Les seves obres principals han aconseguit una gran difusió i han estat traduïdes a més de vint llengües, essent-ne la primera la traducció al català de la seva obra cabdal Europa, la via romana (1999). Cal destacar-ne especialment El passat per endavant (2001), La Sagesse du monde (2002), Au moyen du Moyen Âge (2008), Introduction au monde grec (2008).
Un altre dels temes present en els seus darrers treballs ha estat la metafísica. Un tema que podem trobat¡r a La infraestructura metafísica. Assaig sobre el fonament de la vida humana (2010) i a Els Ancres dans le ciel (2011), on ha fet una lectura sobre la història de les grans religions i la seva connexió amb la filosofia i la civilització clàssiques. No és casual que reivindiqui precisament una mirada més profunda per revertir el nihilisme a què, segons ell, ha conduït la revolta iniciada després de la fi de l'Edat Mitjana. Una altra preocupació en la seva recerca ha estat l'interrogant sobre l'essència de l'home. Què és el que fa que la seva vida sigui valuosa, bona? De què depèn la condició moral de la seva existència? A aquests interrogants ha intentat respondre al llarg de la seva dilatada trajectòria intel·lectual i, especialment, en la trilogia composta per La sabiduría del mundo. Historia de la experiencia humana del universo (2008), La ley de Dios. Historia filosófica de una alianza (2011); i El reino del hombre. Génesis y fracaso del proyecto moderno (2016).

## Referències

* 1 2 Montserrat i Molas, Josep «Rémi Brague». Gran Enciclopèdia Catalana (GEC). Barcelona: Grup Enciclopèdia Catalana [Consulta: 25 octubre 2020].
* ↑ Grau Navarro, José Manuel «Rémi Brague: “Nada es más terrible que estar sometido a un poder arbitrario”». Nueva Revista de política, cultura y arte, 06-11-2019. ISSN: 1130-0426 [Consulta: 25 octubre 2020].
* 1 2 Carabante, Josemaría «Remi Brague y la crisis del hombre». Nueva Revista de política, cultura y arte, 19-07-2018. ISSN: 1130-0426 [Consulta: 25 octubre 2020].
* ↑ Torralba, Francesc. «Rémi Brague». Primum Vivere. Catalunya Religió, 13-10-2010. Arxivat de l'original el 28 d’octubre 2020. [Consulta: 25 octubre 2020].
# Orchis simia

Orchis simia és una orquídia d'hàbitat terrestre, amb distribució típica a l'Europa Occidental i nord d'Àfrica. Les seves fulles són oblongues, amb una longitud de 5 cm, creixen des de nòduls subterranis rodons, de 6 cm de mida màxima.
Aquesta orquídia mesura entre 20 i 40 cm d'alçada, màxim 50 cm. És fàcilment reconeixible per la seva floració inversa: les flors de la part superior de la inflorescència s'obren abans que les de la base. El llavi és marcadament trilobat.

## Habitat i distribució

Es troba sobretot en prats i terrenys amb llum solar directa o poca ombra, des del nivell del mar fins a 1.550 m d'altitud. A Europa, hi ha registres de la seva presència a Albània, Alemanya, Bèlgica, Bòsnia i Hercegovina, Bulgària, Croàcia, Eslovènia Espanya (a la península i a les illes Balears), França (continental), Grècia (continental, a les illes de l'Egeu i a Creta), Hongria, Itàlia (continental), Luxemburg, Països Baixos, Regne Unit, Romania, Suïssa, Turquia, Ucraïna i Xipre. A la península Ibèrica s'ha localitzat a Navarra, Catalunya (sobretot comarques gironines); també es troba a les illes de Mallorca i Menorca. Hi ha constància d'un registre en el massís Segura-Cazorla, però només hi ha estat descrita una vegada.
A Catalunya n'hi ha mes ressenyes a les comarques del Bages, Solsonès, Garrotxa o Selva.

## Estat de conservació

En la llista vermella de la UICN (Unió Internacional de Conservació de la Natura), Orchis simia està classificada en la categoria de «risc mínim» (least endangered). Això és perquè, tot i ser una espècie distribuïda en una zona molt gran, que ultrapassa els límits mínims per considerar que una espècie està amenaçada, hi ha llocs on és escassa i es troba amenaçada localment.

## Referències

* 1 2 3 «Monkey Orchird - Orchis simia» (en anglès). UICN - Red List, 17-02-2011. [Consulta: 21 agost 2022].
* ↑ «Orquídeas Ibéricas - Orchis simia» (en anglès). [Consulta: 21 agost 2022].
* ↑ Béjar, Xavier. Les Orquídies de la Garrotxa. Institut d'Estudis Catalans, 2009. ISBN 978-84-613-0955-9.
* ↑ «Flor del simi – El medi natural del Bages». [Consulta: 21 agost 2022].
* ↑ «Orchis simia». Arxivat de l'original el 2022-05-19. [Consulta: 21 agost 2022].
# Manuel Pastó i Benvenuto

Manuel Pastó i Benvenuto fou un compositor i escriptor català, possiblement del segle xx. Membre de la societat general d'autors i editors (SGAE), es desconeixen dades biogràfiques però es conserva el seu arxiu a la SGAE a Barcelona.
Obres de M. Pastó a l'IFMuC

## Obres

* Marquesa del bròquil
* Tempesta d'istiu
* Un mort ressuscitat
# Malas temporadas

Malas temporadas és una pel·lícula d'Espanya dirigida per Manuel Martín Cuenca el 2005. El guió és obra del realitzador i de l'escriptor cubà Alejandro Hernández.
Protagonitzada en els seus rols principals per Leonor Watling, Javier Cámara, Pere Arquillué, Nathalie Poza, Eman Xor Oña, Fernando Echebarría, Gonzalo Pedrosa, Pere Arquillé i Raquel Vega és un drama urbà basat en personatges que demanen segones oportunitats.
La pel·lícula va obtenir el Premi Sebastiane a la millor pel·lícula de temàtica LGBT al Festival Internacional de Cinema de Sant Sebastià 2005.

## Sinopsi

Ana, la mare d'un adolescent, agafa el rodalia com cada dia per a anar a treballar a la seva ONG, el més important en la seva vida. Al mateix temps, Carlos, un cubà exiliat, contempla com aterren avions a l'aeroport de Barajas. Ell era pilot a Cuba i somia amb anar-se'n molt lluny d'Espanya. Alhora, Mikel, un ex presidiari, fuma un puro i recorda al seu company de cel·la mentre espera l'autobús. Vol trobar-li per a ajustar comptes. Són tres personatges, les vides dels quals convergeixen en una mateixa ciutat, enfrontant-se als seus problemes i pres les seves decisions.

## Repartiment

* Javier Cámara - Mikel
* Nathalie Poza - Ana
* Eman Xor Oña - Carlos
* Leonor Watling - Laura
* Pere Arquillué - Pascual
* Fernando Echevarría - Fabré
* Gonzalo Pedrosa - Gonzalo

## Nominacions

Javier Cámara i Leonor Watling foren nominats als Fotogramas de Plata 2005. Nathalie Poza fou nominada al Goya a la millor actriu.

## Bibliografia

* Cine español. Dirección General de Cinematografía, Instituto de la Cinematografía y de las Artes Audiovisuales (Spain), 2005, p. 56. ISBN 9788486877392.

## Referències

* ↑ 'Malas temporadas', de Martín Cuenca, y un 'thriller' intimista, El País, 23 de setembre de 2005
* ↑ Aldarondo, Ricardo «Malas temporadas» (en castellà). , 29-05-2008 [Consulta: 15 setembre 2018].
* ↑ «Premio Sebastiane 2005» (en castellà). , 18-01-2013 [Consulta: 15 setembre 2018].
* ↑ 'La vida secreta de las palabras' y 'Million dollar baby', premios Fotogramas de Plata 2005, Europa Press, 21 de gener de 2006
* ↑ Malas temporadas al web dels Premis Goya

## Enllaços externs

* Página web oficial
# Percival Wallace Midgley

Percival Wallace Midgley (Saffron Walden, 18 de juliol de 1889 - Barcelona, 17 de setembre de 1949) fou un futbolista anglès de la dècada de 1910.

## Trajectòria

Fou germà petit del també futbolista Charles Wallace. Arribà a la ciutat de Barcelona l'any 1910 i s'hi quedà la resta de la seva vida. Aquest mateix any ingressà al FC Barcelona on també hi jugava el seu germà. El 1911 alguns jugadors del Barcelona abandonaren l'entitat per divergències econòmiques. Percival fitxà pel RCD Espanyol, juntament amb el seu germà i poc abans de finalitzar l'any ambdós ingressaren al Casual SC, juntament amb altres dissidents barcelonistes com Josep Quirante i Carles Comamala. El 1913 el Casual desaparegué i els germans Wallace retornaren de nou al FC Barcelona. En total Percival disputà 70 partits en els quals marcà 44 gols al Barcelona. Acabà la seva carrera de nou a l'Espanyol el 1916.

## Palmarès
### FC Barcelona

* Campionat d'Espanya de futbol:
** 1909-10
* Campionat de Catalunya de futbol:
** 1910-11
* Copa dels Pirineus:
** 1910-11

### RCD Espanyol

* Campionat de Catalunya de futbol:
** 1911-12

## Referències

* ↑ «Los Wallace: una historia de amor y odio». David Salinas, Diari Sport, 20-08-2022.
* ↑ Closa, Toni; Pablo, Josep; Salas, José Alberto; Mas, Jordi. Gran diccionari de jugadors del Barça. Barcelona: Editorial Base, 2015. ISBN 978-84-16166-62-6.
* ↑ «D. Percy Francisco Wallace Midgley». La Vanguardia, 18-09-1949.
* ↑ «Bien venidos». Mundo Deportivo, 05-05-1910.
* ↑ «El partido». Mundo Deportivo, 07-12-1911.
* ↑ «Casual - Español». Mundo Deportivo, 04-01-1912.
* ↑ «Barcelona - Universitari». Mundo Deportivo, 16-10-1913.
* ↑ Ángel, Iturriaga. Diccionario de Jugadores del F. C. Barcelona. Editorial Base, 2010. ISBN 978-84-92437-74-0.
# Picot de corona roja

El picot de corona roja (Melanerpes rubricapillus) és una espècie d'ocell de la família dels pícids (Picidae) que habita boscos, matolls, manglars i encara ciutats de la zona Neotropical, des del sud-oest de Costa Rica, cap al sud, a través de Panamà, nord de Colòmbia i de Veneçuela, Tobago, Guyana i Surinam.

## Referències

* ↑ Picot de corona roja a Termcat Rev. 18/11/2011
# Saint-Joseph (illa de la Reunió)

Saint-Joseph és un municipi de l'illa de la Reunió. L'any 2006 tenia 11.282 habitants. Limita amb els municipis de Petite-Île, Saint-Philippe, Saint-Pierre, Sainte-Rose i Tampon.

## Administració

Llista d'alcaldes :
| Període | Identitat | Partit |
| 2001- | Patrick Lebreton | PS |

## Personalitats

* Jean-Louis Prianon (1960), atleta.
* Patrick Cazal (1971), jugador d'handbol.
# Rémi Cavagna

Rémi Cavagna (Clarmont d'Alvèrnia, 10 d'agost de 1995) és un ciclista francès, professional des del 2016. Actualment corre a l'equip Movistar Team. En el seu palmarès destaca el Campionat de França de contrarellotge del 2020, el de ruta de 2021 i una victòria d'etapa a la Volta a Espanya de 2019.

## Palmarès

* 2013
** Vencedor d'una etapa al Trofeu Centre Morbihan
* 2015
** Campió de França de contrarellotge sub-23
* 2016
** Campió de França de contrarellotge sub-23
** 1r al Tour de Berlín i vencedor d'una etapa
** Vencedor d'una etapa a la Volta a l'Alentejo
** Vencedor d'una etapa al Circuit de les Ardenes
** Vencedor d'una etapa a la París-Arràs Tour
** Vencedor d'una etapa a la Cursa de Solidarność i els Atletes Olímpics
* 2018
** 1r a l'A través de Flandes Occidental
* 2019
** Vencedor d'una etapa a la Volta a Califòrnia
** Vencedor d'una etapa a la Volta a Espanya
* 2020
** Campió de França de contrarellotge
** 1r a la Classic de l'Ardèche
* 2021
** Campió de França en ruta
** Vencedor d'una etapa al Tour de Romandia
** Vencedor d'una etapa a la Volta a Polònia
* 2023
** Campió de França de contrarellotge
** 1r a la Volta a Eslovàquia i vencedor d'una etapa
** Vencedor de 2 etapes de la Setmana Internacional de Coppi i Bartali

### Resultats al Giro d'Itàlia

* 2018. 115è de la classificació general
* 2021. 68è de la classificació general

### Resultats a la Volta a Espanya

* 2019. 52è de la classificació general. Vencedor d'una etapa
* 2020. 84è de la classificació general. 1r del Premi de la combativitat
* 2022. 104è de la classificació general

### Resultats al Tour de França

* 2020. 113è de la classificació general
* 2023. 106è de la classificació general

## Referències

* ↑ «REMI CAVAGNA, DAVIDE FORMOLO Y JAVIER ROMO, CONFIRMADOS COMO NUEVOS FICHAJES DEL MOVISTAR TEAM». Eurosport, 19-10-2023. [Consulta: 3 febrer 2024].
* ↑ Piedrabuena, Celes «Recital de Cavagna en las rampas de Toledo tras la polémica acción de Movistar». El Mundo Deportivo, 13-09-2019 [Consulta: 3 desembre 2019].

## Enllaços externs

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Rémi Cavagna a ProCyclingStats
# Manuel Pardo y Lavalle

Manuel Justo Pardo y Lavalle (9 d'agost de 1834, Lima - 16 de novembre de 1878, íbid.) fou un economista i polític del Perú al càrrec de la batllia de Lima entre 1869 i 1870, i president del país durant el període constitucional de 1872 a 1876, essent el primer president civil constitucional de la història de la República del Perú.

## Biografia

Fill del polític i escriptor Felipe Pardo y Aliaga i de Petronila de Lavalle y Cavero, va néixer a la casa que es troba a la cantonada dels carrers San José i Santa Apolonia, a Lima. Pertany a una família lligada a la classe dominant colonial, es va educar a Xile i a Europa, sobretot a Barcelona i a París, demostrant-hi preferències pels estudis d'economia. Era home de considerable cultura literària, criteri sagaç i elevats principis. El 1864 el president Juan Antonio Pezet li confià una missió a Europa per gestionar un emprèstit. En tornar, fou nomenat ministre d'hisenda de la dictadura de Mariano Ignacio Prado el 1865. Director de la Societat de Beneficència Pública el 1868, batlle de Lima del 1869 al 1871, fundador del Partit Civil el 1871, amb el qual postulà i guanyà la presidència de la República el 1872. Ja al poder, trobà un gran dèficit fiscal, que intentà remeiar amb un increment dels imposts, l'estancament del salitre i la revisió dels contractes de la venda del guano. Signà també el Tractat d'Aliança Defensiva. D'altra banda, implementà importants reformes en l'àmbit de l'ensenyament públic i donà suport a la cultura intel·lectual. S'encarregà del govern en un període de gran crisi financera, amb un deute que ascendia als 60 milions de lliures. Acabat el seu mandat se n'anà a Xile, d'on retornà per ser escollit diputat, i després senador per Lima al Congrés de la República del Perú. Nomenat president de la Cambra de Senadors, morí assassinat d'un tret per l'esquena a mans del seu sergent major de l'exèrcit, quan tenia 44 anys. El seu fill, José Pardo y Barreda, arribà a ser dos cops President del Perú, del 1904 al 1908 i del 1915 al 1919.

## Referències

* 1 2 Markham Clements R. Versión castellana de Manuel Beltroy. La Guerra entre el Perú y Chile (en castellà). Ediciones Tasorello.
* ↑ Fernando Tuesta Soldevilla. «Diputados 1876-1878». [Consulta: 5 febrer 2020].
* ↑ Fernando Tuesta Soldevilla. «Senadores 1878». [Consulta: 6 febrer 2020].
# Lučivná

Lučivná és un poble i municipi d'Eslovàquia. Es troba a la regió de Prešov, al nord del país. El 2022 tenia 644 habitants.
En texts antics es troba també el topònim alemany Lautschburg o l'ungarès Lucsivna.

## Història

La primera referència escrita de la vila data del 1321.

## Referències

* ↑ «Lučivná (Poprad, Prešovský kraj, Slovakia)». City Population. [Consulta: 16 febrer 2023].
* ↑ «Lučivná» (en eslovac). Portal de diccionaris. Institut de Lingüística Ľ. Štúra. [Consulta: 16 febrer 2023].
# Pas cobert al carrer Lluís Folquet

Pas cobert al carrer Lluís Folquet és una obra de Tàrrega (Urgell) inclosa a l'Inventari del Patrimoni Arquitectònic de Catalunya.

## Descripció

Pas cobert situat al carrer Lluís Folquet de Tàrrega el qual condueix cap a la plaça de Sant Antoni. Està construït entre els murs de l'Arxiu comarcal de Tàrrega i un habitatge particular. La seva part superior és aprofitada per a crear-hi una terrassa, amb baranes de forja, propietat d'aquesta casa particular. És un pas totalment allindat fet a base de lloses de pedra allargassades col·locades horitzontalment una al costat de l'altra i que van a banda i banda del carrer fins a crear una coberta. Alhora serveix de sòl de la terrassa abans citada, la qual és una solució bastant freqüent utilitzada en aquesta mena de passos. Els murs, en aquest cas, són de baix interès on els seus materials i la seva construcció són d'època relativament actual. És un pas de llargada considerable i una amplada d'uns tres metres.

## Referències

* ↑ «Pas cobert al carrer Lluís Folquet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 gener 2017].
# Sabak Bernam

Sabak Bernam (Jawi: سابق برنم) és un dels nou districtes a Selangor, Malàisia. El districte és fronterer amb Kuala Selangor al sud i Hulu Selangor a l'est. Sabak Bernam fronterer amb estat de Perak al nord; separades pel riu Bernam. Estret de Malaca es troba a l'oest del districte.

## Etimologia

El nom de Sabak Bernam deriva de la paraula Sahabat Berenam; els mitjans sis companys. Ells són:-
* Tuan Syed Ahmad
* Tuan Sharifah Intan/Mastura
* Tuan Sharifah Robiah
* Tuan Haji Salim
* Datuk Dalang
* Datuk Menteri

## Economia

La principal economia de Sabak Bernam és l'agricultura com d'arròs, cocoter i palmera d'oli de Guinea.

## Ciutat

* Pekan Sabak
* Sungai Besar
* Sekinchan

## Llocs Significatius

* Bagan Nakhoda Omar
* Kelong Paradise Waterfront Resort
* Muzium Sabak Bernam
* Sabak Waterfront

## Educació

* Sekolah Agama Menengah Sungai Hj. Dorani
* Sekolah Agama Menengah Muhammadiah Pekan Sabak
* Sekolah Agama Menengah Tengku Ampuan Jemaah
* Sekolah Agama Menengah Parit Baru
* Sekolah Agama Menengah Bagan Terap
* Sekolah Agama Menengah Pasir Panjang
* Sekolah Agama Menengah Tinggi Sultan Abdul Aziz Shah
* Sekolah Menengah Kebangsaan Agama Simpang Lima

## Referències

* ↑ «SEJARAH RINGKAS DAERAH SABAK BERNAM». Pejabat Daerah dan Tanah Sabak Bernam, 07-10-2013 [Consulta: 16 febrer 2015].
# Ole Haavardsholm

Ole Haavardsholm (Stavanger, 18 de juliol de 1989) és un ciclista noruec, que fou professional del 2008 al 2010.

## Palmarès

* 2006
** Campió de Noruega júnior en contrarellotge
* 2007
** Campió de Noruega júnior en contrarellotge
** Vencedor d'una etapa a la Sint-Martinusprijs Kontich
** Vencedor d'una etapa al Gran Premi General Patton
* 2009
** 1r a la Poreč Trophy

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Manuel Pardo y Sánchez-Salvador

Manuel Pardo Sánchez-Salvador (Madrid, 8 d'abril de 1839 - 15 de desembre de 1896) fou un enginyer espanyol, acadèmic de la Reial Acadèmia de Ciències Exactes, Físiques i Naturals.
En 1855 va ingressar a l'Escola d'Enginyers de Camins, Canals i Ports, on es graduà el 1861 amb excel·lent. Després fou destinat a la construcció de fars a Múrcia i a Prefectura d'Obres Públiques de Foment a Madrid. En 1874 fou nomenat Inspector d'Hisenda i en 1889 Director general interí d'Obres Públiques i d'Agricultura, Indústria i Comerç.
Va treballar en la construcció de la línia de ferrocarril al departament de Tarapacá (Perú) les obres de proveïment d'aigües de Sanlúcar de Barrameda o el projecte de millora del port d'El Puerto de Santa María. També fou durant molts anys professor de l'Escola d'Enginyers, de la que també en fou secretari. En 1894 fou nomenat acadèmic de la Reial Acadèmia de Ciències Exactes, Físiques i Naturals. També va escriure molts articles a la Revista de Obras Públicas.

## Obres

* Materiales de construcción
* Funciones elípticas

## Referències

* ↑ Biografia Arxivat 2016-04-17 a Wayback Machine. al web de la RAC
* ↑ Necrològica Arxivat 2016-04-19 a Wayback Machine. a la Revista de Obras Públicas, 1896
# Lužany pri Topli

Lužany pri Topli és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1370.
# Lučka Kajfež Bogataj

Lučka Kajfež Bogataj (Jesenice, 28 de juny de 1957) és una climatóloga eslovena, especialista en meteorologia agrícola.
Es va graduar el 1980 a la Facultat de Ciències Naturals i Tecnologia de Ljubljana i va rebre el seu doctorat de la Facultat de Biotecnologia. És investigadora i professora a la Universitat de Ljubljana, professora titular de la Facultat de Biotecnologia, i presidenta de la càtedra de Agrometeorología. És membre del comité educatiu de la Societat Meteorològica Europea. Al seu país és considerada una de les pioneres en l'estudi de l'impacte del canvi climàtic, en particular en el creixement i la producció agrícola.
Kajfež Bogataj va ser nomenada membre del Panell Intergovernamental sobre Canvi Climàtic (IPCC) a Ginebra i, en 2007, va ser vicepresidenta del Grup de Treball II "Impactes, Adaptació i Vulnerabilitat" en la preparació del Quart Informe d'Avaluació de l'IPCC.
En 2008, el llavors president d'Eslovènia, Danilo Türk, li va atorgar l'Ordre del Mèrit pel seu treball científic sobre el canvi climàtic i la seua dedicació a la protecció del medi ambient.

## Referències

* ↑ «Dürre wie 2003 befürchtet - Volksgruppen». volksgruppenv1.orf.at. [Consulta: 10 febrer 2020].
* ↑ Maribor, IZUM-Institut informacijskih znanosti. «Slovenika : slovenska nacionalna enciklopedija :: COBISS+» (en eslovè). plus.si.cobiss.net. Arxivat de l'original el 2019-07-08. [Consulta: 10 febrer 2020].
* ↑ «DMG-Mitteilungen Heft 1 2002». web.archive.org, 27-09-2007. Arxivat de l'original el 2007-09-27. [Consulta: 10 febrer 2020].
* ↑ «WGII Organisation». web.archive.org. Arxivat de l'original el 2009-07-04. [Consulta: 10 febrer 2020].
* ↑ «Predsednik Republike Slovenije > Predsednik republike podelil odlikovanja Red za zasluge». www2.gov.si. [Consulta: 10 febrer 2020].
# Pas a nivell

Un pas a nivell és l'encreuament d'una via urbana o interurbana amb una via de ferrocarril al mateix nivell. Els trens hi tenen sempre prioritat, pel fet que la inèrcia els impedeix d'aturar-s'hi amb facilitat. Solen estar degudament senyalitzats i s'hi poden fer servir mecanismes com barreres o semàfors per avisar de l'arribada d'algun tren.

## Protecció o supressió del pas a nivell

Els passos a nivell que presenten un AXT elevat (producte del nombre de circulació d'automòbils i el nombre de trens que travessen el pas a nivell) es poden protegir amb un sistema automàtic amb barrera o sense. Si l'AXT és molt elevat, el pas a nivell es suprimeix.

## Senyalització del pas a nivell

Adverteix de la presència d'un encreuament de vies.
En una carretera: adverteix del perill que comporta el pas a nivell.
En una via: indica al maquinista que ha d'avisar de la presència del tren.

## Galeria

* Pas a nivell amb llums però sense barreres al tren lleuger «metro de Tyne and Wear», a Anglaterra.
* Barrera elevada a un pas a nivell ucraïnès.
* Pas a nivell a Finlàndia.
* Senyalització de pas a nivell a Austràlia.
* Persones creuant un pas a nivell amb les barreres baixades, el semàfor en vermell i el senyal acústic actiu, a Cervera.

## Referències

* ↑ «Pas a nivell». Gran Enciclopèdia Catalana. Barcelona: Grup Enciclopèdia Catalana.
* ↑ «Pas a nivell». Cercaterm. Termcat. Arxivat de l'original el 31 de gener 2014. [Consulta: 22 gener 2014].
* ↑ Batlle i Gargallo, Lluís. Diccionari per a ferroviaris. Barcelona: El Llamp, 1986, p. 116. ISBN 84-86066-80-2.
* ↑ «Pas a nivell». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Pas a desnivell
* Ferrocarril